bolesť chrbtice
Dobrý deň. Mám velké bolesti chrbtice v hrudníkovej časti chrbta keď si ľahnem a v driekovej keď som otočená na pravý bok. Keď sedím, alebo som vzpriamená bolesť je o mnoho menej výrazná. Už som vymenila aj matrac tak tým to asi nie je.
Naozaj mám problém so spánkom keďže ma to výrazne obmedzuje.
Dobrý deň,
ďakujeme za prejavenú dôveru.
Silná bolesť krížov a chrbtice má množstvo príčín. Môže to byť napríklad príliš veľká záťaž chrbtice pri nesprávnom zdvíhaní ťažkých bremien, nesprávne držanie tela, úraz, zápalové ochorenia. Taktiež sa môže jednať o prenesené bolesti chrbtice, ktoré majú pôvod v inom orgáne tela.
Z voľnopredajných možností Vám na krátkodobé tlmenie bolesti odporúčam liek
Flector EP 25mg
. Tento liek zmierňuje bolesť, a súčasne tlmí zápal a opuch. Odporúčané dávkovanie je 1 (25 mg) mäkká kapsula s odstupom 4 - 6 hodín podľa potreby. V priebehu 24 hodín sa nesmie užiť viac ako 3 mäkké kapsuly. Mäkké kapsuly sa majú prehltnúť celé a zapiť vodou.
Súčasne odporúčam úžívať liek
Guajacuran
. Obsahuje liečivo guajfenezín, ktorý okrem iného uvoľňuje kostrové svalstvo. Odporúčané dávkovanie je 1 tableta 3 až 5-krát denne.
Pre lepšiu účinnosť a rýchlejšiu úľavu ja vhodné doplniť príjem magnézia. Magnézium (horčík) prispieva k správnej funkcii svalov a nervového systému.
V prípade, že príznaky pretrvávajú aj po 3 dňoch liečby, prípadne dôjde k zhoršeniu stavu, bude potrebné vyhľadať lekára, ktorý zistí príčinu bolesť a nastaví adekvátnu liečbu.
Prajem skorú úľavu od ťažkostí.
S pozdravom
PharmDrr. Veronika Kiabová